Πολλοί γονείς βρίσκονται σε ένα φαύλο κύκλο.
Καθώς αυξάνεται η κυκλοφορία των αυτοκινήτων μειώνεται η οδική ασφάλεια, και αυτό οδηγεί σε ένα αίσθημα ανασφάλειας.
Αυτό, με τη σειρά του, οδηγεί τους γονείς στην επιλογή του να πηγαίνουν οι ίδιοι τα παιδιά τους στο σχολείο με το αυτοκίνητο προκειμένου να εξασφαλίσουν την ασφάλειά τους.
Έτσι όμως προκαλείται αύξηση της κυκλοφορίας μέσα και γύρω από το σχολείο.
Το Παιχνίδι Κυκλοφοριακό Φιδάκι (ΠΚΦ) αποτελεί μία λύση για το σπάσιμο του φαύλου κύκλου,
ενθαρρύνοντας τα σχολεία, τα παιδιά και τους γονείς να υιοθετήσουν το περπάτημα, την ποδηλασία, τα ΜΜΜ και την από κοινού χρήση αυτοκινήτου κατά τις μετακινήσεις τους προς και από το σχολείο.
Το παιχνίδι είναι απλό.
Δύο εβδομάδες πριν από την έναρξη του παιχνιδιού, κάθε σχολείο καθορίζει τη βάση αναφοράς του.
Μέσω μίας έρευνας 'δια ανατάσεως των χειρών', οι δάσκαλοι σημειώνουν τους τρόπους μετακίνησης που χρησιμοποιούν συνήθως οι μαθητές.
Αυτή η βάση αναφοράς βοηθά το κάθε σχολείο στο να θέσει τον δικό του στόχο.
Αυτός είναι το ποσοστό των αειφόρων μετακινήσεων που θέλει να επιτύχει το σχολείο κατά τη διάρκεια του παιχνιδιού.
Κατά τη διάρκεια των δύο εβδομάδων της καμπάνιας, οι μαθητές λαμβάνουν ένα πολύχρωμο μικρό αυτοκόλλητο για κάθε μέρα που μετακινούνται προς το σχολείο με έναν αειφόρο τρόπο μετακίνησης.
Ως αειφόροι τρόποι μετακίνησης θεωρούνται το περπάτημα, η ποδηλασία, τα ΜΜΜ ή η από κοινού χρήση αυτοκινήτου.
Τα μικρά πολύχρωμα αυτοκόλλητα επικολλούνται σε ένα μεγάλο πράσινο αυτοκόλλητο. Ο μέγιστος αριθμός αυτοκόλλητων ανά πράσινο αυτοκόλλητο εξαρτάται από τον στόχο.
Όταν μία τάξη γεμίσει ένα μεγάλο πράσινο αυτοκόλλητο, τότε αυτό επικολλάται στο πανό του σχολείου.
Φροντίστε να τοποθετήσετε το πανό του ΠΚΦ του σχολείου σε ένα ορατό και εύκολα προσβάσιμο σημείο!
Όταν φτάνει μία ομάδα σε κάθε διακριτικό σήμα στο πανό αυτό μπορεί να οδηγήσει σε μια επιβράβευση.
Οι επιβραβεύσεις μπορεί να ποικίλλουν από ένα μήλο, την προβολή μίας ταινίας, ένα μεγαλύτερο σε διάρκεια διάλειμμα, το να μη δοθεί εργασία για το σπίτι ή την επιλογή ενός βιβλίου για διάβασμα.
Όταν οι μαθητές φτάσουν στο κεφάλι του «φιδιού» και έχει επιτευχθεί ο στόχος του σχολείου, οι μαθητές κερδίζουν μία ακόμη μεγαλύτερη επιβράβευση.
Οι δάσκαλοι διεξάγουν μία έρευνα 'δια ανατάσεως των χειρών' τρεις εβδομάδες μετά την λήξη της καμπάνιας.
Αυτό γίνεται προκειμένου να μπορέσουν να αξιολογήσουν τα σχολεία τον αντίκτυπο του ΠΚΦ.
Τα αποτελέσματα της έρευνας από ολόκληρη την καμπάνια (πριν, κατά τη διάρκεια και μετά) καταγράφονται στις φόρμες μέτρησης και υποβάλλονται online για περαιτέρω ανάλυση.
Βλέπετε πόσο εύκολο είναι;
Το Παιχνίδι Κυκλοφοριακό Φιδάκι (ΠΚΦ) είναι διασκεδαστικό, δωρεάν και εύκολο στην υλοποίηση. Επίσης, τα παιδιά, οι γονείς και οι δάσκαλοι το λατρεύουν!
Δηλώστε κι εσείς συμμετοχή για να διαπιστώσετε πώς μπορεί να σας βοηθήσει το ΠΚΦ να γίνει το σχολείο σας ένα ασφαλέστερο και πιο αειφόρο περιβάλλον.